Frits Clausen

Frits Clausen (født 12. november 1893 i Aabenraa, død 5. desember 1947 i København) var en dansk politiker. Han var partifører i Danmarks Nationalsocialistiske Arbejderparti (DNSAP) fra 1933 til 1944.

Han var født i det daværende Preussen og tjenestegjorde i den tyske hær under første verdenskrig, der han falt i russisk krigsfangenskap i 1915. Etter krigen arbeidet han som lege, og var medlem i Det Konservative Folkeparti. Fra 1931 ble han med i DNSAP, og i 1933 kuppet han partiet og avsatte lederen Cay Lembcke.

Clausen ble valgt inn i Folketinget i 1939 og gjenvalgt i 1943. Under angrepet på Danmark i 1940 forsøkte han å komme til makten med tysk hjelp, uten å lykkes. Senere i krigen var han en kort periode innom Waffen-SS.

Claussen ble kastet som DNSAP-fører i 1944. Han ble arrestert i forbindelse med frigjøringen i 1945, og satt internert frem til sin død i desember 1947.

Referanser

Eksterne lenker 
 «Frits Clausen» i Den Store Danske. Besøkt 27. mai 2013.

Personer fra Aabenraa
Danske politikere
Folketingsmedlemmer
Personer fra første verdenskrig
Dansker fra andre verdenskrig
Krigsfanger under første verdenskrig
Dansker i tysk tjeneste i okkupasjonsårene
Waffen-SS-personell (utenfor Tyskland)